Oogwenke vir bestuurders - WelstandWelstand
Tuis / 2016-gesond / Oogwenke vir bestuurders
Oogwenke vir bestuurders
Dit is nie net gesonde verstand om te verseker dat jou sig goed genoeg is om jou in staat te stel om gemaklik te bestuur nie … jy oortree die wet as jy dit nie doen nie.
Studies het vasgestel dat tot soveel as een in elke vyf middeljarige bestuurders agter die stuurwiel inklim wetende dat hulle sig nie so goed is as wat dit behoort te wees nie.
Die wet is duidelik. 'n Bestuurder van 'n kar of motorfiets moet in goeie daglig in staat wees om – met 'n bril of kontaklense – 'n nommerplaat met simbole 97.4mm hoog op 'n afstand van 20 meter te kan lees.
As hulle nie in staat is om dit te doen nie, mag hulle assuransie ongeldig wees. Om met ongekorrigeerde defektiewe sig te bestuur is 'n oortreding strafbaar met 'n swaar boete, boete-lisensiepunte en moontlike bestuursdiskwalifikasie.
Die sigtoets wat die lees van nommerplate insluit, word uitgevoer as deel van die bestuurstoets. Soos die wet tans daar uitsien, is verder sigtoetse egter nie nodig alvorens die bestuurder die ouderdom van 70 bereik nie.
Sommige mense mag bysiende wees, wat beteken hulle kan nie so ver op 'n afstand sien nie – dit gebeur oor die algemeen vanaf jou tienerjare tot in jou middel-twintigs, maar dit kan op ander tye ook gebeur. Toets gereeld jou sig deur 'n nommerplaat op 'n afstand van 20 meter te lees. As jy enige verandering bespeur, besoek jou optometris vir 'n oogtoets.
Wanneer bestuurders (en ander persone) hulle dertigs en vroeë veertigs bereik, kan hulle sig begin agteruitgaan, daarom is dit belangrik dat hierdie besondere ouderdomsgroep gereeld vir oogtoetse gaan, of hulle nou 'n bril dra al dan nie.
Oogwenke vir bestuurders om almal op die pad veilig te hou:
Dra altyd 'n opgedateerde bril of kontaklense wanneer jy bestuur, indien nodig.
Hou 'n ekstra bril in jou voertuig. In Frankryk en ander Europese lande moet bestuurders wat bril dra volgens wet 'n ekstra bril in hulle voertuig hou.